पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वैक्सीनेशन कराने आए हितग्राहियों को कोरोना संक्रमण से बचाने के लिए स्वास्थ्य विभाग द्वारा टीकाकरण केंद्र, ऐसी जगह बनाए जा रहे हैं, जहाँ न तो कोरोना की जाँच हो रही हो और न ही कोरोना के मरीज भर्ती किए जा रहे हों। ऐसे में विभाग का प्रयास स्कूलों और सामुदायिक भवनों पर केंद्र बनाने की ओर है।
इस दिशा में प्रयास करने के बाद जिले के शहरी क्षेत्र में 14 केंद्रों पर टीकाकरण किया जा रहा है। इनमें से दो केंद्र ऐसे हैं, जहाँ कोवैक्सीन के दूसरे डोज डोज लगाए जा रहे हैं। कोवैक्सीन का पहला डोज लगवा चुके लोग दो केंद्रों पर जाकर दूसरा डोज लगवा सकते हैं। वहीं 12 केंद्रों पर कोविशील्ड के प्रथम और द्वितीय डोज देने की व्यवस्था की गई है।
वेस्टेज भी बढ़ा
वैक्सीन की कमी के बाद, जिले में हुए टीकाकरण में वेस्टेज भी बढ़ा है। बताया जाता है कि 2 प्रतिशत हो रहे वेस्टेज का आँकड़ा बढ़कर 5 प्रतिशत तक आ गया है। इसके पीछे की वजह ऐसे केंद्रों को बताया जा रहा है, जहाँ बेहद कम संख्या में लोग टीके लगवाने पहुँचे।
दूसरे डोज के लिए बुजुर्ग न हों परेशान
सेकेंड डोज किसी भी शासकीय केंद्र पर लगवाया जा सकता है, ऐसे में बुजुर्गों को परेशान होने की आवश्यता नहीं है। कोवैक्सीन के सेकेंड डोज के लिए दो अलग केंद्र बनाए गए हैं।
डॉ. एसएस दाहिया, जिला टीकाकरण अधिकारी
जिले के टीकाकरण पर नजर
आज मिलेंगे कोविशील्ड के 15000 डोज
वैक्सीन की किल्लत के चलते जिले में चल रहे काेरोना टीकाकरण कार्यक्रम के रुकने की आशंका को विराम लग गया है। आज जिले को कोविशील्ड के 15 हजार डोज मिलेंेगे। हालाँकि जिस गति से टीकाकरण होना चाहिए, उस गति को प्राप्त करने के लिए इतने डोज काफी नहीं हैं।
इन केंद्रों पर हो रहा है टीकाकरण
हितकारिणी कॉलेज(विक्टोरिया), मेडिकल कॉलेज नर्सिंग हॉस्टल, एमपीईबी कल्याण भवन, एल्गिन हॉस्पिटल ट्रेनिंग सेंटर, महाकौशल कॉलेज डिस्पेंसरी, एग्रीकल्चर कॉलेज डिस्पेंसरी, आयुर्वेदिक कॉलेज, स्नेह नगर अग्रवाल भवन, सुभाष नगर विंग्स स्कूल, सेंट्रल रेलवे डब्ल्यूएसईसी स्कूल, बड़ा पत्थर सरस्वती शिशु मंदिर, मिलिट्री हॉस्पिटल(केवल आर्मी ) में 45 अधिक उम्र के व्यक्तियों को कोविशील्ड का पहला और दूसरा डोज लगाया जा रहा है। इसके अलावा मनमोहन नगर सरस्वती स्कूल और एसएएफ मंदाकिनी टॉवर कैम्पस में 45 से अधिक उम्र के लोगों को कोवैक्सीन का दूसरा डोज लगाया जा रहा है।पी-2
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva mag_Deva hin_Deva hin_Deva hin_Deva mai_Deva hin_Deva bho_Deva hin_Deva hin_Deva hin_Deva zho_Hant eng_Latn